open-index/open-wikipedia-markdown huggingface dataset:
Κάρολος Κάβεντις (πολιτικός, γενν. 1704)

Ο λόρδος **Κάρολος Κάβεντις**, αγγλ.: *lord Charles Cavendish* (17 Μαρτίου 1704 - 28 Απριλίου 1783) ήταν Βρετανός ευγενής, πολιτικός των Ουίγων και επιστήμονας.

Ο Κάβεντις ήταν ο νεότερος γιος του Γουλιέλμου Κάβεντις 2ου δούκα του Ντέβονσιρ, και της Ρέιτσελ Ράσελ.

Στις 9 Ιανουαρίου 1727, ο λόρδος Κάρολος Κάβεντις νυμφεύτηκε τη λαίδη Άννα ντε Γκρέυ (απεβ. 20 Σεπτεμβρίου 1733), κόρη του Ερρίκου Γκρέυ 1ου δούκα του Κεντ, και της Τζεμίμα, της 1ης συζύγου του. Απέκτησαν δύο παιδιά: τον Ερρίκο Κάβεντις (1731–1810), που θεωρείται ένας από τους πιο καταξιωμένους φυσικούς και χημικούς της εποχής του, και τον Φρειδερίκο Κάβεντις (1733–1812).

Ο Κάβεντις εισήλθε στη Βουλή των Κοινοτήτων για το Χέιτσμπεριυ το 1725, και παρέμεινε μέλος σε διάφορες έδρες μέχρι το 1741, όταν παρέδωσε την «οικογενειακή έδρα» του Ντέρμπισιρ στον ανιψιό του Γουλιέλμο Κάβεντις μαρκήσιο του Χάρτινγκτον.

## Επιστημονική έρευνα
Το 1757 η Βασιλική Εταιρεία (της οποίας ήταν αντιπρόεδρος) του απένειμε το Μετάλλιο Κόπλεϋ για το έργο του στην ανάπτυξη θερμομέτρων, που κατέγραφαν τις μέγιστες και ελάχιστες θερμοκρασίες που είχαν φθάσει.

Ο Κάρολος Κάβεντις ήταν επίσης ένας από τους πρώτους πειραματιστές με τη συσκευή αποθήκευσης ηλεκτρικής ενέργειας, τη φιάλη Λέιντεν, το οποίο έφθασε στην Αγγλία το 1746. Το ενδιαφέρον του για την ηλεκτρική έρευνα μεταβιβάστηκε στον γιο του Χένρυ, ο οποίος ήταν επίσης εξέχον μέλος της Βασιλικής Εταιρείας. Ο Χένρυ Κάβεντις ήταν ακόμη πιο γνωστός από τον πατέρα του για τα ηλεκτρικά πειράματά του, αλλά και για άλλες ανακαλύψεις στη φυσική, συμπεριλαμβανομένης της διάσημης μέτρησης της μάζας της Γης με βάση την ισορροπία στρέψης.

Ένα από τα πειράματα του Καρόλου Κάβεντις με τον ηλεκτρισμό, φαίνεται να ήταν μία προσπάθεια να αναπαραχθεί η λάμψη πλάσματος, που παρατηρήθηκε κατά τη διάρκεια του πρώιμου πειράματος του Francis Hauksbee με ένα ημι-κενό στην γυάλινη σφαίρα της γεννήτριας τριβής. Μία πρόσφατη διατριβή για τα τόξα πλάσματος αναφέρει την περιγραφή του Πρήστλεϋ για μία αναπαράσταση αυτού από τον πειραματιστή Μπέντζαμιν Γουίλσον (1721–1788):

## Παραπομπές


## Αναφορές
* familysearch.org Πρόσβαση στις 4 Νοεμβρίου 2007
* http://www.osti.gov/scitech/servlets/purl/823201/ Εντοπίζοντας την προέλευση της επιστήμης του πλάσματος τόξου. από τον André Anders

## Εξωτερικοί σύνδεσμοι
* 

Κατηγορία:Βρετανοί πολιτικοί του 18ου αιώνα
Κατηγορία:Οικογένεια Κάβεντις
Κουδούμαλος Λασιθίου

Ο **Κουδούμαλος** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Ο Κουδούμαλος βρίσκεται κοντά στα παράλια του Βόρειου Κρητικού Πελάγους, σε υψόμετρο 280 μέτρων ενώ απέχει περίπου 29 χιλιόμετρα Β.-ΒΔ. από τον Άγιο Νικόλαο (έδρα του δήμου) και 15 χιλιόμετρα Β.-ΒΑ. από τη Νεάπολη. Αναφέρεται επίσημα, μετά την Τουρκοκρατία και την Ένωση της Κρήτης με την Ελλάδα, να προσαρτάται στην κοινότητα Νεαπόλεως μέχρι το 1940. Άρχισε να απογράφεται ξανά στον τότε Δήμο Νεάπολης το 1961. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Νεαπόλεως, που υπάγεται στην Δημοτική Ενότητα Νεαπόλεως του Δήμου Αγίου Νικολάου και σύμφωνα με την απογραφή 2021 απογράφησαν 6 κάτοικοι ενώ με αυτήν του 2011 ήταν 4. 

## Παραπομπές


Κουδούμαλος
Κατηγορία:Δήμος Αγίου Νικολάου
Ριχάρδος Κάβεντις (1752-1781)

Ο λόρδος **Ριχάρδος Κάβεντις**, αγγλ.: *lord Richard Cavendish* (19 Ιουνίου 1752 - 7 Σεπτεμβρίου 1781) ήταν Άγγλος ευγενής και πολιτικός. Ήταν ο 2ος γιος του Γουλιέλμου Κάβεντις 4ου δούκα του Ντέβονσιρ, και της συζύγου του, Σάρλοτ.  Η αδελφή του Δωροθέα παντρεύτηκε αργότερα τον Βρετανό πρωθυπουργό Γουίλιαμ Κάβεντις-Μπέντινκ 3ο δούκα του Πόρτλαντ.

Ο Κάβεντις σπούδασε στο Χάκνεϋ και στο Κολέγιο Τρίνιτυ του Κέιμπριτζ. 

Το 1773 εισήλθε στη Βουλή των Κοινοτήτων ως βουλευτής του Λάνκαστερ, αφού κέρδισε τις επαναληπτικές εκλογές στις 15 Σεπτεμβρίου, μετά το τέλος του εν ενεργεία βουλευτή Φραγκίσκου Ρέινολντς. Εκείνη την εποχή, μετακόμισε στην οδό Σάβιλ Ρόου Νο. 1 στο Λονδίνο, όπου διέμενε μέχρι το 1781.  Ήταν ένας από τους λίγους παρευρισκόμενους στον γάμο του αδελφού του Γουλιέλμου 5ου δούκα του Ντέβονσιρ το 1774.   Το 1778 και το 1779 υπηρέτησε στο ναυτικό ως εθελοντής ευγενής.  Το 1781 έφυγε στο εξωτερικό, με την ελπίδα να αναρρώσει από την επιδεινούμενη υγεία του, αλλά η κατάστασή του συνέχισε να επιδεινώνεται, και απεβίωσε άγαμος στη Νάπολη.  

## Αναφορές

Κατηγορία:Οικογένεια Κάβεντις
Μεξιλετίνη

Η **Μεξιλετίνη**, που διατίθεται προς πώληση με την εμπορική της ονομασία Mexitil μεταξύ άλλων, είναι φαρμακευτική ουσία που χρησιμοποιείται για τη θεραπεία απειλητικών για τη ζωή κοιλιακών αρρυθμίας, καθώς και ορισμένων τύπων μυοτονίας. Μπορεί να χρησιμοποιηθεί σε περίπτωση που άλλες θεραπείες καθίστανται αναποτελεσματικές. Παρότι έχει αναφερθεί χρήση της στη διαβητική νευροπάθεια, η αποτελεσματικότητά της για την ένδειξη αυτή δεν έχει τεκμηριωθεί επαρκώς Λαμβάνεται εκ του στόματος.

Οι συχνές ανεπιθύμητες ενέργειες περιλαμβάνουν δυσφορία στο στήθος, πονοκέφαλο, ζαλάδα και ναυτία. Άλλες ανεπιθύμητες ενέργειες μπορεί να περιλαμβάνουν αρρυθμίες, καρδιακή ανεπάρκεια, ηπατικά προβλήματα, χαμηλά επίπεδα αιμοπεταλίων, συσπάσεις και χαμηλά επίπεδα λευκών αιμοσφαιρίων. Είναι αντιαρρυθμικά φάρμακα της κατηγορίας IB και λειτουργεί ως αναστολέας διαύλων νατρίου.

Η μεξιλετίνη έλαβε έγκριση για ιατρική χρήση το 1985. Διατίθεται ως γενόσημο φάρμακο. Στο Ηνωμένο Βασίλειο, τα 100 χάπια 167 mg κοστίζουν το NHS περίπου 5.000 λίρες από το 2021. Στις Ηνωμένες Πολιτείες, 100 χάπια 150 mg κοστίζουν περίπου 47 δολάρια.

## Αναφορές
Νικαρδιπίνη

Η νικαρδιπίνη, που τίθεται προς πώληση με την εμπορική ονομασία Κάρντεν μεταξύ άλλων, είναι ένα φάρμακο που χρησιμοποιείται για τη θεραπεία της υπέρτασης και του καρδιακού θωρακικού πόνου.  Χρησιμοποιείται επίσης για το φαινόμενο Ρέινουν. Χορηγείται εκ του στόματος και ενδοφλέβια.

Οι συχνές ανεπιθύμητες ενέργειες περιλαμβάνουν οίδημα, πονοκέφαλο, αίσθημα παλμών και υπόταση. Δεν συνίσταται η χρήση από άτομα που πάσχουν από σοβαρή στεινότητα της αορτής. Είναι δυνατόν να χρησιμοποιηθεί κατά τη διάρκεια της κύησης. Αποτελεί επίσης αναστολέα των διαύλων ασβεστίου της κατηγορίας της διυδροπυριδινών. και λειτουργεί διαστέλοντας τις περιφερειακές αρτηρίες 

Η νικαρδίπινη κατοχυρώθηκε το 1973 και εγκρίθηκε για πρώτη φορά για ιατρική χρήση το 1981. Έλαβε ευρύτερη αποδοχή στις Ηνωμένες Πολιτείες το 1988.  Διατίθεται ως γενόσημο φάρμακο. Στο Ηνωμένο Βασίλειο, 4 εβδομάδες φαρμάκων κοστίζουν το NHS περίπου 10 λίρες από το 2021. Στις Ηνωμένες Πολιτείες αυτό το ποσό κοστίζει περίπου 130 δολάρια.

## Αναφορές
Ινσουλίνη ασπάρτης

Η ινσουλίνη ασπάρτης που τίθεται προς πώληση με την εμπορική ονομασία Novolog μεταξύ άλλων, είναι ένας τύπος κατασκευασμένης ινσουλίνης που χρησιμοποιείται για τη θεραπεία του διαβήτη τύπος 1 και τύπου 2. Συνήθως λαμβάνεται λίγο πριν από την κατανάλωση του φαγητού. Γενικότερα χρησιμοποιείται με ένεση κάτω από το δέρμα, αλλά είναι δυνατόν επίσης να χορηγηθεί με ενδοφλέβια ένεση Η μέγιστη επίδραση εμφανίζεται μετά από περίπου 1-3 ώρες και διαρκεί 3-5 ώρες. Γενικά, απαιτείται επίσης μιας μακράς δράσης ινσουλίνη όπως η NPH.

Οι συχνές ανεπιθύμητες ενέργειες περιλαμβάνουν χαμηλό επίπεδο σακχάρου στο αίμα, αλλεργικές αντιδράσεις, κνησμό και πόνος στο σημείο της ένεσης. Άλλες σοβαρές ανεπιθύμητες ενέργειες μπορεί να περιλαμβάνουν χαμηλή ποσότητα καλίου στο αίμα. Η χρήση κατά τη διάρκεια της κύησης και του θηλασμού θεωρείται γενικά ασφαλής. Επιδρά το ίδιο όπως η ανθρώπινη ινσουλίνη αυξάνοντας την ποσότητα γλυκόζης που απορροφούν οι ιστοί και μειώνοντας την ποσότητά της γλυκόζης που παράγεται από το ήπαρ. Είναι μια κατασκευασμένη μορφή ανθρώπινης ινσουλίνης, όπου έχει αλλάξει ένα μόνο αμινοξύ, συγκεκριμένα η πρωλίνη με ασπαρτικό οξύ στη θέση B28.

Η ινσουλίνη ασπάρτης  έλαβε έγκριση για ιατρική χρήση στις Ηνωμένες Πολιτείες το 2000. Στο Ηνωμένο Βασίλειο κοστίζει το NHS περίπου 1,89 λίρες ανά 100 μονάδες από το 2019. Στις Ηνωμένες Πολιτείες το χονδρικό κόστος αυτού του ποσού ανέρχεται περίπου στα US $ 30.00. Το 2017, ήταν το 56ο πιο συνταγογραφούμενο φάρμακο στις Ηνωμένες Πολιτείες, με περισσότερες από 14 εκατομμύρια συνταγογράφηση.Η παρασκευή περιλαμβάνει τη χρήση γενετικά τροποποιημένων ζυμών, στις οποίες έχει ενσωματωθεί το γονίδιο που κωδικοποιεί την ινσουλίνη ασπάρτης Αυτή η ζύμη παράγει στη συνέχεια την ινσουλίνη, η οποία συλλέγεται από τον βιοαντιδραστήρα.

## Αναφορές
Μάσιμο Μαζίνι

Ο **Μάσιμο Μαζίνι** (, 9 Μαΐου 1945) είναι Ιταλός πρώην επαγγελματίας καλαθοσφαιριστής, ο οποίος αγωνιζόταν ως σέντερ και προπονητής. Ονομάστηκε ένας από τους 50 Σπουδαιότερους Παίκτες της FIBA το 1991.

## Σταδιοδρομία σε παίκτης

### Σε συλλόγους
Ο Μαζίνι πέρασε το μεγαλύτερο μέρος της σταδιοδρομίας του με την Ολίμπια Μιλάνο. Με την Ολίμπια, κέρδισε το Κύπελλο Πρωταθλητριών Ομάδων Ευρώπης (νυν Ευρωλίγκα) τη σεζόν 1965-66, και δύο τίτλους Κυπέλλου Σαπόρτα, τη σεζόν 1970-71 και τη σεζόν 1971-72.

### Εθνική ομάδα
Ο Μαζίνι εκπροσώπησε την Εθνική Ιταλίας ανδρών (1963-1972) σε διεθνείς εθνικές διοργανώσεις. Συμμετείχε στους Μεσογειακούς Αγώνες του 1963 και στους Ολυμπιακούς Αγώνες του 1964, του 1968 και του 1972. Κέρδισε το χάλκινο μετάλλιο στο Ευρωμπάσκετ του 1971, όπου είχε μέσο όρο 6 πόντους ανά αγώνα.

## Σταδιοδρομία ως προπονητής

## Παραπομπές


## Εξωτερικοί σύνδεσμοι
* Προφίλ στο FIBA.com
* 
* Προφίλ στο fiba.basketball

Κατηγορία:Ιταλοί καλαθοσφαιριστές
Κατηγορία:Σέντερ
Κατηγορία:Καλαθοσφαιριστές Εθνικής Ιταλίας
Κατηγορία:Αθλητές στους Μεσογειακούς Αγώνες 1963
Κατηγορία:Ιταλοί Μεσογειονίκες
Κατηγορία:Καλαθοσφαιριστές Παγκοσμίου Πρωταθλήματος 1963
Κατηγορία:Καλαθοσφαιριστές Ευρωμπάσκετ 1963
Κατηγορία:Καλαθοσφαιριστές στους Θερινούς Ολυμπιακούς Αγώνες 1964
Κατηγορία:Καλαθοσφαιριστές Ευρωμπάσκετ 1965
Κατηγορία:Καλαθοσφαιριστές Ευρωμπάσκετ 1967
Κατηγορία:Καλαθοσφαιριστές στους Θερινούς Ολυμπιακούς Αγώνες 1968
Κατηγορία:Καλαθοσφαιριστές Ευρωμπάσκετ 1969
Κατηγορία:Καλαθοσφαιριστές Παγκοσμίου Πρωταθλήματος 1970
Κατηγορία:Καλαθοσφαιριστές Ευρωμπάσκετ 1971
Κατηγορία:Καλαθοσφαιριστές στους Θερινούς Ολυμπιακούς Αγώνες 1972
Κατηγορία:Καλαθοσφαιριστές Ολίμπια Μιλάνου
Κατηγορία:Καλαθοσφαιριστές Λέγκα Μπάσκετ Σέριε Α
Κατηγορία:Ιταλοί προπονητές καλαθοσφαίρισης
Άμεση Δημοκρατία Κύπρου

Η **Άμεση Δημοκρατία Κύπρου** είναι πολιτικό κόμμα στην Κύπρο που ιδρύθηκε από τον Ελληνοκύπριο ευρωβουλευτή, Φειδία Παναγιώτου. Το κόμμα έχει ως σκοπό την συμμετοχή οποιουδήποτε Κύπριου πολίτη σε αυτό και την λήψη αποφάσεων για τα Κυπριακά ζητήματα μέσω αμεσοδημοκρατικών διαδικασιών.

Στις 20 Οκτωβρίου 2025, ο Παναγιώτου ανακοίνωσε μέσω των μέσων κοινωνικής δικτύωσης τη δημιουργία ενός νέου πολιτικού κόμματος, με ιδεολογία την άμεση δημοκρατία. Το κόμμα αρχικά ονομαζόταν Άμεση Δημοκρατία, αλλά μετονομάστηκε σε Άμεση Δημοκρατία Κύπρου και με αυτό το όνομα έγινε επίσημο πολιτικό κόμμα της Κύπρου.

Στις 22 Μαρτίου 2026 ολοκληρώθηκε ηλεκτρονική ψηφοφορία κατά την οποία εξελέγη πρόεδρος του κόμματος ο Φειδίας Παναγιώτου, με ποσοστό 56,79%. Αντιπρόεδρος ορίστηκε η Νταϊάνα Κωνσταντινίδη, που ήρθε δεύτερη, με ποσοστό 27,26%.

## Τρόπος λειτουργίας και άσκησης πολιτικής
Το κόμμα χρησιμοποιεί την εφαρμογή "*Agorà"* ή «*Αγορά*» (που σημαίνει «τόπος δημόσιας συζήτησης»), με σκοπό να την χρησιμοποιούν οι υποστηρικτές του κόμματος για να ψηφίζουν σε κοινοβουλευτικά θέματα. Αυτήν η εφαρμογή είναι ανοικτή στον οποιονδήποτε στο κόσμο και σε αυτήν οι Κύπριοι πολίτες (με την επίδειξη της αστυνομικής τους ταυτότητας) έχουν το δικαίωμα να ψηφίσουν και να υποδείξουν στον εκπρόσωπό τους τι επιθυμούν να ψηφίσει. Με αυτόν τον τρόπο, κάθε κοινοβουλευτικός εκπρόσωπος μετατρέπεται σε *[[Δούρειος Ίππος|δούρειο ίππο]]* άμεσης δημοκρατίας (όπως αναφέρεται συμβολικά), μέσα σε ένα κοινοβουλευτικό περιβάλλον.  Ο απώτερος στόχος τέτοιων εκπροσώπων είναι να γίνουν η πλειοψηφία στα κοινοβούλια και έτσι να μετατρέψουν-μεταλλάξουν το ευρέως διαδεδομένο πολιτικό καθεστώς του κοινοβουλευτισμού σε (άμεση) δημοκρατία, τόσο στην Κύπρο όσο και οπουδήποτε αλλού.

Η εφαρμογή αναμένεται σύντομα να γίνει λογισμικό ανοικτού κώδικα (open source), αμέσως μετά από την εκλογή των πρώτων υποψήφιων υποψήφιων βουλευτών. Τότε θα γίνουν περισσότερο γνωστές οι λεπτομέρειες σχετικά με το πως ακριβώς λειτουργεί αυτό το κόμμα και η εφαρμογή «*Αγορά*». Αναμένεται επίσης να χρησιμοποιηθεί στο μέλλον το Ευρωπαϊκό Πορτοφόλι Ψηφιακής Ταυτότητας (Eid) και η απόδειξη μηδενικής γνώσης (ZKP) με τα οποία μπορεί κάποιος να αποκαλύψει ότι είναι πολίτης ενός συγκεκριμένου ευρωπαϊκού κράτους, χωρίς να χρειάζεται να αποκαλύψει οποιοδήποτε άλλο στοιχείο της ταυτότητάς του, προστατεύοντας έτσι το έπακρο τα προσωπικά δεδομένα του.

### Παρόμοιες περιπτώσεις
Παρόμοιες εφαρμογές έχουν αποτελέσει το IserveU, αλλά και το pirategov που είχε λειτουργήσει από το Κόμμα Πειρατών Ελλάδας από τις 19 Ιουνίου 2012 έως τις 16 Δεκεμβρίου 2012.

## Παραπομπές
Κοινοβούλιο της Ζιμπάμπουε

Το **Κοινοβούλιο της Ζιμπάμπουε** είναι το διθάλαμο νομοθετικό σώμα της Ζιμπάμπουε, αποτελούμενο από τη Γερουσία και την Εθνοσυνέλευση.

Η Γερουσία είναι η Άνω βουλή και αποτελείται από 80 μέλη, 60 από τα οποία εκλέγονται με αναλογική εκπροσώπηση από δέκα εξαμελείς περιφέρειες που αντιστοιχούν στις επαρχίες της χώρας. Από τις υπόλοιπες 20 έδρες, οι 18 προορίζονται για φυλάρχους και δύο για άτομα με αναπηρία.

Η Εθνοσυνέλευση είναι η Κάτω βουλή και αποτελείται από 280 μέλη. Από αυτά, τα 210 εκλέγονται από μονοεδρικές περιφέρειες. Οι υπόλοιπες 70 έδρες προκύπτουν από ποσοστώσεις για γυναίκες και νέους: 60 για γυναίκες και 10 για νέους, οι οποίοι εκλέγονται με αναλογική εκπροσώπηση ανά επαρχία.

Παλαιότερα η έδρα του βρισκόταν στο Κοινοβουλευτικό Μέγαρο του Χαράρε, αλλά τον Οκτώβριο του 2023 το κοινοβούλιο μεταφέρθηκε στο Νέο Κτίριο Κοινοβουλίου της Ζιμπάμπουε στο Μάουντ Χάμπντεν. Το νέο κτίριο διαθέτει 650 θέσεις, επιτρέποντας τη μελλοντική επέκταση του σώματος.

## Ιστορία
Ιστορικά, το πρώτο νομοθετικό σώμα στη σημερινή Ζιμπάμπουε ήταν το Νομοθετικό Συμβούλιο της Νότιας Ροδεσίας, που ιδρύθηκε το 1898. Μετά την ανεξαρτησία της Ζιμπάμπουε το 1980, διατηρήθηκε η διθάλαμη δομή. Βάσει της συμφωνίας του Λάνκαστερ Χάουζ (1979), υπήρχαν έδρες που προορίζονταν αποκλειστικά για τη λευκή μειονότητα, οι οποίες καταργήθηκαν το 1987. Το 1989 καταργήθηκε προσωρινά η Γερουσία, η οποία όμως επανήλθε με συνταγματική τροποποίηση το 2005. Η σημερινή δομή λειτουργεί βάσει του νέου Συντάγματος που υιοθετήθηκε το 2013.

Το ZANU–PF, το κυβερνών κόμμα από την ανεξαρτησία της χώρας το 1980, διατηρεί την πλειοψηφία και στα δύο σώματα. Ο συνασπισμός Πολιτών για την Αλλαγή (CCC) κατέχει τις περισσότερες από τις υπόλοιπες έδρες και αποτελεί την αξιωματική αντιπολίτευση.

## Παραπομπές


Ζιμπαμπουε
Κατηγορία:Πολιτική της Ζιμπάμπουε
Πορτογαλικές προεδρικές εκλογές 2026

Διεξήχθησαν δύο γύροι προεδρικών εκλογών στην Πορτογαλία το 2026, με τον πρώτο γύρο να διεξάγεται στις 18 Ιανουαρίου και τον δεύτερο γύρο στις 8 Φεβρουαρίου. Ο νυν πρόεδρος, Μαρσέλο Ρεμπέλο ντε Σόουζα, υποστηριζόμενος από το Κοινωνικό Δημοκρατικό Κόμμα (PSD), είχε ήδη υπηρετήσει δύο θητείες, επομένως δεν ήταν επιλέξιμος για επανεκλογή.

Δεκατέσσερεις πιθανοί υποψήφιοι υπέβαλαν επίσημες αιτήσεις, εκ των οποίων οι έντεκα εγκρίθηκαν για να εμφανιστούν στο ψηφοδέλτιο. Σε αυτούς περιλαμβανόταν ο πρώην συντονιστής της ομάδας εργασίας εμβολιασμού COVID-19 της Πορτογαλίας, Ενρίκε Γκουβέια ε Μέλο,  ο οποίος έθεσε υποψηφιότητα ως ανεξάρτητος, και ο πρώην ηγέτης του PSD, Λουίς Μάρκες Μέντες. Το Σοσιαλιστικό Κόμμα (PS) υποστήριξε την εκστρατεία του πρώην ηγέτη του κόμματός του, Αντόνιο Ζοζέ Σεγκούρο. Ο Αντρέ Βεντούρα, ηγέτης του Τσέγκα (CH), έθεσε επίσης υποψηφιότητα. Άλλοι υποψήφιοι που υποστηρίχθηκαν από τα κόμματα ήταν οι ευρωβουλευτές Ζοάο Κοτρίμ ντε Φιγκεϊρέδο για την Φιλελεύθερη Πρωτοβουλία (IL) και Καταρίνα Μαρτίνς για το Αριστερό Μπλοκ (BE), ο πρώην βουλευτής António Filipe για το Πορτογαλικό Κομμουνιστικό Κόμμα (PCP) και ο βουλευτής Jorge Pinto για το LIVRE (L).

Στον πρώτο γύρο, ο Σεγκούρο (PS) κέρδισε τις περισσότερες ψήφους με 31%, ενώ ο Βεντούρα (CH) ήρθε δεύτερος με 23,5%. Επειδή κσνρίς υποψήφιος δεν συγκέντρωσε το απαιτούμενο όριο ψήγων του 50%, ο Σεγκούρο και ο Βεντούρο αναμετρήθηκαν σε δεύτερο γύρο στις 8 Φεβρουαρίου. Αυτή ήταν η δεύτερη φορά που οι άμεσες προεδρικές εκλογές στην Πορτογαλία οδηγήθηκαν σε δεύτερο γύρο, μετά τις εκλογές του 1986.
Η συνολική προσέλευση των ψηφοφόρων (συμπεριλαμβανομένου του εξωτερικού) στον πρώτο γύρο ήταν 52%, δεκατρείς ποσοστιαίες μονάδες υψηλότερη από τις προηγούμενες εκλογές. Στην ίδια την Πορτογαλία, η προσέλευση ήταν 61,50%, αύξηση 16,1 ποσοστιαίων μονάδων σε σύγκριση με το 2021, και η υψηλότερη από το 2006. Ο Σεγκούρο νίκησε τον Βεντούρα με μεγάλη διαφορά στον δεύτερο γύρο, 67% έναντι 33%, και έγινε ο υποψήφιος με τις περισσότερες ψήφους που έλαβε ποτέ πορτογαλικές εκλογές, ξεπερνώντας το συνολικό ρεκόρ ψήφων του Σοάρες το 1991. Η συνολική προσέλευση στον δεύτερο γύρο μειώθηκε στο 50,1%, αν και ο αριθμός δεν είναι ακόμη οριστικός.
Στις 9 Μαρτίου ο Σεγκούρο ορκίστηκε πρόεδρος.

## Αποτελέσματα
}
|
|-
|align=left colspan=3|Λευκές ψήφοι
|
|1,06
|
|
|-
|align=left colspan=3|Άκυρες ψήφοι
|
|1,13
|
|
|- style="font-weight:bold;"
|align=left colspan=3|Σύνολο
|
|100
|
|100
|- 
|align=left colspan=3|Αποχή
|
|47,74
|
|
|-
|align=left colspan=3|Εγγεγραμμένοι / συμμετοχή
|
|52,26
|
|50,11
|}

## Παραπομπές


## Σημειώσεις

2026
Κατηγορία:Εκλογές του 2026
Φωσφαινυτοΐνη

Η **φωσφαινυτοΐνη**, που πωλείται με το εμπορικό όνομα Cerebyx μεταξύ άλλων, είναι φάρμακο που χρησιμοποιείται για τη θεραπεία του επιληπτικού επεισοδίου και την πρόληψη κρίσεων. Δύναται να χρησιμοποιηθεί αντί της φαινυτοΐνης σε όσους δεν μπορούν να καταναλώσουν φάρμακα εκ του στόματος. Χορηγείται με ενδοφλέβια ή ενδομυϊκή ένεση.

Οι συχνές ανεπιθύμητες ενέργειες περιλαμβάνουν ζάλη, νυσταγμούς, φαγούρα, μούδιασμα, υπνηλία και χαμηλά επίπεδα συντονισμού. Άλλες ανεπιθύμητες ενέργειες μπορεί να περιλαμβάνουν υπόταση, παράταση διαστήματος QT, σύνδρομο Στίβενς-Τζόνσον, αγγειοειδήμα και ηπατικά προβλήματα. Η χρήση κατά τη διάρκεια της κύησης μπορεί να βλάψει το έμβρυο. Είναι ένα προφάρμακο της φαινυτοΐνης και λειτουργεί αποκλειστικά με το κανάλια νατρίου.

Η φωσφαινυτοΐνη έλαβε έγκριση για ιατρική χρήση στις Ηνωμένες Πολιτείες το 1996. Διατίθεται ως γενόσημο φάρμακο. Στο Ηνωμένο Βασίλειο, ένα φιαλίδιο 750 mg κοστίζει περίπου 40 λίρες. Στις Ηνωμένες Πολιτείες, η ίδια ποσότητα κοστίζει περίπου 24 δολάρια.

## Παραπομπές


Κατηγορία:Αντιεπιληπτικά
Κατηγορία:Προφάρμακα
Δύο Πρίνοι Λασιθίου

Οι **Δύο Πρίνοι** είναι σχεδόν ακατοίκητος οικισμός της Κρήτης στην Περιφερειακή Ενότητα Λασιθίου.

## Γενικά στοιχεία
Οι Δύο Πρίνοι βρίσκονται δυτικά του κόλπου Μιραμπέλλου, στις νοτιοδυτικές πλαγιές του όρους Οξυά, σε υψόμετρο 315 μέτρων ενώ απέχουν περίπου 8 χιλιόμετρα βορειοδυτικά από τον Άγιο Νικόλαο (έδρα του δήμου) και 5 χιλιόμετρα νοτιοανατολικά από τις Λίμνες. Αναφέρονται επίσημα, μετά την Τουρκοκρατία ως ξεχωριστός οικισμός το 1925 να απογράφονται στην κοινότητα Λιμνών μέχρι το 1940 οπότε σταμάτησαν. Άρχισαν ξανά να απογράφονται το 1961. Σύμφωνα με το πρόγραμμα «Καλλικράτης» και την τροποποίησή του Κλεισθένης Ι, ανήκει στην Κοινότητα Λιμνών, που υπάγεται στην Δημοτική Ενότητα Αγίου Νικολάου του Δήμου Αγίου Νικολάου και σύμφωνα με την απογραφή 2021 απογράφηκε 1 μόνο κάτοικος ενώ με αυτήν του 2011 ήταν πάλι 1. 

## Παραπομπές


Δύο Πρίνοι
Κατηγορία:Δήμος Αγίου Νικολάου
Υπονατριαιμία

Η **υπονατριαιμία** αποτελεί χαμηλή συγκέντρωση νατρίου στο αίμα. Ορίζεται γενικά ως συγκέντρωση νατρίου μικρότερη από 135 mmol/L (135 mEq/L), με σοβαρή υπονατριαιμία να είναι κάτω από 120 mEq / L. Τα συμπτώματα μπορεί να απουσιάζουν,μπορεί να είναι ήπια ή σοβαρά. Τα ήπια συμπτώματα περιλαμβάνουν μειωμένη ικανότητα σκέψης, κεφαλγία, ναυτία και διαταραχή ισορροπίας. Συμπτώματα βαρύνουσας σημασίας περιλαμβάνουν σύγχυση, επιληπτικές κρίσεις μέχρι και κώμα. Οι επιπλοκές μπορούν να περιλαμβάνουν σύνδρομο ωσμωτικής απομυελίνωσης.

Οι αιτίες ταξινομούνται συνήθως με βάση την κατάσταση του όγκου των σωματικών υγρών σε υποογκαιμικές, ευογκαιμικές και υπερογκαιμικές καταστάσεις. Η υποογκαιμική υπονατριαιμία μπορεί να προκύψει από απώλειες υγρών λόγω διάρροιας, εμέτων, χρήσης διουρητικών ή αυξημένης εφίδρωσης. Η ευογκαιμική υπονατριαιμία διακρίνεται περαιτέρω σε περιπτώσεις με αραιωμένα και συμπυκνωμένα ούρα.Η υπονατριαιμία φυσιολογικού όγκου διακρίνεται σε περιπτώσεις με αραιωμένα ούρα και περιπτώσεις με συμπυκνωμένα ούρα. Στις περιπτώσεις με αραιωμένα ούρα περιλαμβάνονται η επινεφριδιακή ανεπάρκεια, η υποθυρεοειδία και η υπερβολική πρόσληψη νερού ή μπύρας. Στις περιπτώσεις με συμπυκνωμένα ούρα περιλαμβάνεται το σύνδρομο ακατάλληλης έκκρισης αντιδιουρητικής ορμόνης (SIADH). Η υπερογκαιμική υπονατριαιμία μπορεί να εμφανιστεί από καρδιακή, ηπατική και νεφρική ανεπάρκεια. Οι συνθήκες που μπορούν να οδηγήσουν σε ψευδώς χαμηλές μετρήσεις νατρίου περιλαμβάνουν υψηλά επίπεδα πρωτεϊνών στο αίμα, όπως στο πολλαπλό μυέλωμα, υψηλά επίπεδα λίπους στο αίμα και υψηλά επίπεδα σακχάρου στο αίμα.

Η θεραπεία βασίζεται στην υποκείμενη αιτία. Η διόρθωση της υπονατριαιμίας πολύ γρήγορα μπορεί να οδηγήσει σε επιπλοκές. Η ταχεία μερική διόρθωση με υπέρτονο διάλυμα χλωριούχου νατρίου 3% συνιστάται μόνο σε ασθενείς με σοβαρή συμπτωματολογία και, σε ορισμένες περιπτώσεις, σε όσους η υπονατριαιμία έχει ταχεία έναρξη. Η χαμηλού όγκου υπονατριαιμία είναι συνήθως θεραπευόμενη με ενδοφλέβια χορήγηση φυσιολογικού ορού Η SIADH αντιμετωπίζεται συνήθως διορθώνοντας την υποκείμενη αιτία και με περιορισμό υγρών, ενώ η υπονατριαιμία υψηλού όγκου συνήθως αντιμετωπίζεται τόσο με περιορισμό των υγρών όσο και με μια δίαιτα χαμηλής περιεκτικότητας σε αλάτι. Η διόρθωση πρέπει γενικά να είναι σταδιακή σε όσους παρουσιάζουν χαμηλά επίπεδα για περισσότερο από δύο ημέρες.

Η υπονατριαιμία αποτελεί τον πιο κοινό τύπο διαταραχής ηλεκτρολύτων. Εμφανίζεται σε περίπου 20% των νοσηλευόμενων ασθενών στο νοσοκομείο και 10% των ατόμων κατά τη διάρκεια ή μετά από αθλητικές διοργανώσης αντοχής. Μεταξύ εκείνων που νοσηλεύονται, η υπονατριαιμία  συνδέεται με αυξημένο κίνδυνο θανάτου. Τα οικονομικό κόστος της υπονατριαιμίας εκτιμάται σε 2,6 δισεκατομμύρια δολάρια στις Ηνωμένες Πολιτείες.

## Παραπομπές


Κατηγορία:Διαταραχές ηλεκτρολυτών
Κατηγορία:Νάτριο
Ναφαζολίνη

Η **ναφαζολίνη**, που τίθεται προς πώληση με πολλές εμπορικές ονομασίες, αποτελεί ένα φάρμακο που χρησιμοποιείται για τη θεραπεία της ρινική συμφόρηση ή υπεραιμία των οφθαλμών λόγω μικρού ερεθισμού. Διατίθεται ως ρινικό εκνέφωμα ή οφθαμολογικές σταγόνες.

Οι συχνές ανεπιθύμητες ενέργειες περιλαμβάνουν θολή όραση και τσιμπήματα. Άλλες ανεπιθύμητες ενέργειες μπορεί να περιλαμβάνουν την υποτροπή της ρυνικής συμφόρησης μετά την διακοπή της χρήσης, κεφαλγία, αίσθημα παλμών και νευρικότητα. Η ασφάλεια κατά τη διάρκεια της κύησης παραμένει ασαφής. Δουλεύει ενεργοποιώντας τον αλφα-ανδρενεργικοί υποδοχείς, οι οποίοι προκαλούν τη σύσπαση των μικρών αρτηριών.

Η ναφαζολίνη κατοχυρώθηκε το 1934 και τέθηκε σε ιατρική χρήση το 1942. Παραμένει διαθέσιμο ως γενόσημο φάρμακο και χωρίς ιατρική συνταγή. Στις Ηνωμένες Πολιτείες, 15 ml διαλύματος κοστίζει περίπου 14 δολάρια.

## Παραπομπές


Κατηγορία:Αποσυμφορητικά
Κατηγορία:Ναφθαλίνια
Σιδερένιο Παλάτι

Το **Σιδερένιο Παλάτι** (, ) είναι ιστορικό κτίριο στην πρωτεύουσα της Ανγκόλας, Λουάντα, το οποίο πιστεύεται ότι σχεδιάστηκε και χτίστηκε από - ή από κάποιον που συνδέεται με - τον Γουστάβο Άιφελ, κατασκευαστή των παγκοσμίως διάσημων Πύργου του Άιφελ στο Παρίσι και του Αγάλματος της Ελευθερίας στη Νέα Υόρκη.

## Ιστορία
Η ιστορία της κατασκευής καλύπτεται από μυστήριο, καθώς δεν υπάρχει επίσημη καταγραφή της. Πιστεύεται ότι κατασκευάστηκε πριν από την δεκαετία του 1890 στη Γαλλία και προοριζόταν να τοποθετηθεί στη Μαδαγασκάρη μέσω πλοίου. Αντ΄ αυτού, το κτίριο κατέληξε στην Ακτή των Σκελετών, αφού το πλοίο που το μετέφερε προσάραξε εξαιτίας του διαβόητου Ρεύματος της Μπενγκουέλα. Οι Πορτογάλοι άρχοντες της αποικίας διεκδίκησαν στη συνέχεια το πλοίο μαζί με όλο το φορτίο του, συμπεριλαμβανομένου και του παλατιού.

Κατά την εποχή των Πορτογάλων, το κτίριο είχε μεγάλο κύρος και χρησιμοποιήθηκε ως κέντρο τέχνης. Αλλά μετά την ανεξαρτησία της Ανγκόλας, το παλάτι εγκαταλείφθηκε και αφέθηκε στην παραμέληση, ενώ ο περιβάλλων χώρος του κατέληξε τελικά να χρησιμοποιείται ως χώρος στάθμευσης. Υπέστη επίσης σοβαρές ζημιές κατά τη διάρκεια του Εμφυλίου Πολέμου της Ανγκόλας, με αποτέλεσμα ορισμένα τμήματά του να σκουριάσουν και να φθαρούν σημαντικά.

Το κτίριο ανακαινίστηκε το 2009, με χρηματοδότηση από τα κέρδη της άνθησης του πετρελαϊκού τομέα της Ανγκόλας, με τη βοήθεια βραζιλιάνικων κατασκευαστικών εταιρειών. Πολλά από τα ανακτημένα σιδερένια κιγκλιδώματα και τα πλακάκια των δαπέδων ανακαινίστηκαν ξεχωριστά στο Ρίο ντε Τζανέιρο. Σήμερα, στέκεται ως σύμβολο της αναγέννησης της πόλης και ταυτόχρονα ως σημείο κοινωνικής αναφοράς για το μέλλον. Το Υπουργείο Πολιτισμού της Ανγκόλας εξακολουθεί να αποφασίζει αν το κτίριο θα μετατραπεί σε μουσείο διαμαντιών ή σε εστιατόριο.

## Παραπομπές


## Εξωτερικοί σύνδεσμοι
* Palácio de Ferro στο Flickr

Κατηγορία:Πολιτισμός της Ανγκόλας
Κατηγορία:Λουάντα
Μητροπολίτης Μυριοφύτου και Περιστάσεως Ειρηναίος

Ο **Μητροπολίτης Ειρηναίος** (κατά κόσμον *Ιωαννίδης*, Σταυροδρόμιο, 19 Δεκεμβρίου 1951) είναι Έλληνας θεολόγος και ιεράρχης του Οικουμενικού Πατριαρχείου, ο οποίος διατελεί Μητροπολίτης Μυριοφύτου και Περιστάσεως από το 2000.

## Βιογραφικά στοιχεία
Ο Μητροπολίτης Ειρηναίος γεννήθηκε στη Κοινότητα του Σταυροδρομίου της Κωνσταντινούπολης στις 19 Δεκεμβρίου 1951. 

Φοίτησε στα σχολεία της Κοινότητας  Σταυροδρομίου, στο Ζωγράφειο Γυμνάσιο και στο Λυκειακό Τμήμα της Ακαδημίας της Ιεράς Θεολογικής Σχολής της Χάλκης.

Σπούδασε θεολογία στην Ιερά Θεολογική Σχολή της Χάλκης και μετά την αναστολή λειτουργίας της, ολοκλήρωσε τις σπουδές του στη Θεολογική Σχολή του Αριστοτελείου Πανεπιστημίου Θεσσαλονίκης, από όπου αποφοίτησε το 1975. 

Τον Φεβρουάριο του 1972, χειροτονήθηκε διάκονος από τον Επίσκοπο Κλαυδιουπόλεως Ανδρέα και υπηρέτησε στην Πατριαρχική Αυλή, ως διάκονος της Σειράς, ως Τριτεύων, ως Δευτερεύων και ως Μέγας Αρχιδιάκονος του Πατριάρχη Δημητρίου. Τον Οκτώβριο του 1991, προήχθη σε Μέγα Πρωτοσύγκελλο της Ιεράς Αρχιεπισκοπής Κωνσταντινουπόλεως. Τα Χριστούγεννα του του ιδίου έτους, χειροτονήθηκε πρεσβύτερος και χειροθετήθηκε αρχιμανδρίτης από τον Πατριάρχη Βαρθολομαίο.

Τον Νοέμβριο του 1995, εξελέγη και χειροτονήθηκε από την Αγία και Ιερά Σύνοδο του Οικουμενικού Πατριαρχείου τιτουλάριος Μητροπολίτης Ευδοκιάδος. Στις 19 Οκτωβρίου 1997, ανέλαβε αρχιερατικός προϊστάμενος - πατριαρχικός επόπτης της Περιφέρειας Βοσπόρου της Ιεράς Αρχιεπισκοπής Κωνσταντινουπόλεως, θέση που διατήρησε έως το 2021.

Στις 4 Σεπτεμβρίου 2000, εξελέγη από την Αγία και Ιερά Σύνοδο του Οικουμενικού Πατριαρχείου Μητροπολίτης Μυριοφύτου και Περιστάσεως.

Έχει διατελέσει πολλές φορές ως μέλος της Αγίας και Ιεράς Συνόδου, ως μέλος συνοδικών επιτροπών και ως πρόεδρος της Πατριαρχικής Κεντρικής Εκκλησιαστικής Επιτροπής του Οικουμενικού Πατριαρχείου.

## Παραπομπές

Ειρηναίος
Κατηγορία:Απόφοιτοι της Ιεράς Θεολογικής Σχολής της Χάλκης
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Κύκλος Βαλεριεπιέρις

μικρογραφία|Ο αρχικός χάρτης του 2013 από τον Κεν Μάιερς, με το εσωτερικό του κύκλου να είναι αντεστραμμένο
Ένας **κύκλος Βαλεριεπιέρις** (*Valeriepieris circle*) είναι σχήμα που έχει σχεδιαστεί στην επιφάνεια της Γης έτσι ώστε η πλειονότητα του ανθρώπινου πληθυσμού να ζει στο εσωτερικό του. Η έννοια έγινε αρχικά δημοφιλής μέσω ενός χάρτη που δημοσιεύτηκε στο Reddit το 2013 από έναν Αμερικανό δάσκαλο αγγλικών ως ξένη γλώσσα ονόματι Κεν Μάιερς (*Ken Myers*), και το όνομα του λογαριασμού του στον ιστότοπο έδωσε το όνομα στο σχήμα. Ο αρχικός κύκλος του Μάιερς καλύπτει μόνο το 10% της συνολικής επιφάνειας της Γης, με ακτίνα περίπου 4.000 χιλιομέτρων, επικεντρωμένος στη Θάλασσα της Νότιας Κίνας και καλύπτει περισσότερο από το ήμισυ της Ασίας, συμπεριλαμβανομένων ορισμένων από τις πιο πυκνοκατοικημένες χώρες του κόσμου. Ο χάρτης έγινε δημοφιλές διαδικτυακό μιμίδιο και εμφανίστηκε σε πολυάριθμα μέσα διαδικτυακής ενημέρωσης.

Ο αρχικός χάρτης του Μάιερς χρησιμοποιεί την τριπλή προβολή Βίνκελ, πράγμα που σημαίνει ότι ο κύκλος του, επειδή δεν έχει προσαρμοστεί στην προβολή, δεν αντιστοιχεί σε έναν πραγματικό κύκλο πάνω στην επιφάνεια της σφαίρας.
[μικρογραφία|Ο κύκλος του Ντάνι Κουά το 2015, σε [προβολή αζιμουθιακής ισοδύναμης επιφάνειας Λάμπερτ – το ποσοστό της επιφάνειας του κύκλου σε σχέση με την επιφάνεια της Γης είναι ακριβώς ίσο με το αντίστοιχο ποσοστό πάνω στην πραγματική Γη.]]
Το 2015, ο Σιγκαπουριανός καθηγητής Ντάνι Κουά (*Danny Quah*), με τη βοήθεια ενός ασκούμενο ονόματι Κεν Τεό - επιβεβαίωσε την αρχική διεκδίκηση του Μάιερς, ενώ παρουσίασε και έναν νέο, σημαντικά μικρότερο κύκλο, κεντραρισμένο στην πόλη Μονγκ Κετ της Μιανμάρ, με ακτίνα 3.300 χιλιόμετρα. Στην πραγματικότητα, ο Κουά ισχυρίστηκε ότι αυτός ο κύκλος είναι ο μικρότερος δυνατός, καθώς προέκυψε από πιο αυστηρούς υπολογισμούς και ενημερωμένα δεδομένα, και αποτελεί έναν κανονικό κύκλο πάνω στην επιφάνεια της Γης.

Το 2022, ο αρχικός κύκλος του Μάιερς ελέγχθηκε ξανά από τον Ριάζ Σα (*Riaz Shah*), καθηγητή στη Διεθνή Σχολή Επιχειρήσεων Hult. Ο Σα χρησιμοποίησε πρόσφατα δημοσιευμένα δεδομένα από τις Παγκόσμιες Προοπτικές Πληθυσμού των Ηνωμένων Εθνών για να εκτιμήσει ότι περίπου 4,2 δισεκατομμύρια άνθρωποι ζούσαν εντός του κύκλου το 2022, από συνολικό παγκόσμιο πληθυσμό 8 δισεκατομμυρίων.

Ο μικρότερος κύκλος Βαλεριεπιέρις είναι πυκνοκατοικημένος, και περιέχει σχεδόν όλη την Κίνα, την Ινδία, το Βόρνεο και τις Φιλιππίνες, μεγάλα τμήματα της Ινδονησίας, του Πακιστάν και της Κορέας και ολόκληρη την Ταϊβάν, το Νεπάλ, το Μπαγκλαντές, τη Σρι Λάνκα και την Ηπειρωτική Νοτιοανατολική Ασία.

Η ιδέα του Μάιερς έχει επισημοποιηθεί και ένας κύκλος Βαλεριεπιέρις μπορεί να οριστεί για οποιαδήποτε χωρική περιοχή, όπως μια μεμονωμένη χώρα. Αυτοί οι γενικευμένοι κύκλοι Βαλεριεπιέρις μπορούν να χρησιμοποιηθούν για τη μελέτη των αλλαγών στον πληθυσμό με την πάροδο του χρόνου, τη μείωση διαστάσεων και τη μέτρηση της συγκέντρωσης του πληθυσμού.

## Παραπομπές


Κατηγορία:Παγκόσμιος πληθυσμός
Κατηγορία:Κύκλος
Κατηγορία:Διαδικτυακά μιμίδια
Ιλομάντσι

Το **Ιλομάντσι** (φινλανδικά: Ilomantsi) είναι δήμος και χωριό της Φινλανδίας, στην περιοχή της Βόρειας Καρελίας. Ο δήμος έχει πληθυσμό 4.327 κατοίκους (30 Ιουνίου 2025) και καλύπτει έκταση 3.172,69 τετραγωνικών χιλιομέτρων, από τα οποία τα 409,01 χλμ² είναι ύδατα. Η πυκνότητα πληθυσμού είναι 1,57 κάτοικοι ανά τετραγωνικό χιλιόμετρο. Το ανατολικότερο σημείο της Φινλανδίας (και του ηπειρωτικού τμήματος της Ευρωπαϊκής Ένωσης) βρίσκεται στο Ιλομάντσι, κοντά στο χωριό Χαττουβάαρα. (Στην ΕΕ, μόνο η Κύπρος βρίσκεται ανατολικότερα.)

Η πλησιέστερη πόλη είναι η Γιόενσου, σε απόσταση 72 χιλιομέτρων· η απόσταση από το Ελσίνκι είναι 511 χιλιόμετρα. Οι γειτονικοί δήμοι είναι οι Λιέκσα και Γιόενσου. Στα ανατολικά, το Ιλομάντσι μοιράζεται σύνορο μήκους 100 χιλιομέτρων με τη ρωσική Δημοκρατία της Καρελίας. Ο δήμος είναι αραιοκατοικημένος και χαρακτηρίζεται κυρίως από δάση και τυρφώνες. Περίπου 250 χλμ² της περιοχής έχουν χαρακτηριστεί ως φυσικά καταφύγια, μεταξύ των οποίων τα εθνικά πάρκα Πετκελγιάρβι και Πατβίνσουο. Τα σημαντικότερα υδάτινα σώματα στο Ιλομάντσι είναι οι λίμνες Κόιτερε και Νουοραγιάρβι και ο ποταμός Κοϊταγιόκι. Το χρυσωρυχείο Πάμπαλο βρίσκεται στο Ιλομάντσι.

Ο δήμος είναι μονογλωσσικά φινλανδόφωνος. Τοπικές λέξεις καρελικής ή ρωσικής προέλευσης μπορεί να χρησιμοποιούνται στο Ιλομάντσι. Η τοπική εφημερίδα ονομάζεται Pogostan Sanomat, δηλαδή «Τα Νέα της Πόγκοστα».

Το Ιλομάντσι έχει ορθόδοξη μειονότητα 17,4%, που είναι το μεγαλύτερο ποσοστό μεταξύ των φινλανδικών δήμων. Η ξύλινη ορθόδοξη εκκλησία του Ιλομάντσι είναι η μεγαλύτερη στη Φινλανδία και είναι αφιερωμένη στον Προφήτη Ηλία. Υπάρχουν επίσης πέντε ορθόδοξα παρεκκλήσια (*tsasouna*) στον δήμο. Η ορθόδοξη κοινότητα του Ιλομάντσι είναι άνω των 500 ετών και αριθμεί 1.100 μέλη.

Μάχες στο Ιλομάντσι έλαβαν χώρα τόσο κατά τον Χειμερινό Πόλεμο (Μάχη του Ιλομάντσι το 1939) όσο και κατά τον Πόλεμο Συνέχειας (Μάχη του Ιλομάντσι το 1944). Η τελευταία ήταν η τελική μάχη του Πολέμου Συνέχειας και έληξε με φινλανδική νίκη.

## Παραπομπές


Κατηγορία:Δήμοι της Φινλανδίας
Κομητεία Γουέικ

Η **Κομητεία Γουέικ** () είναι κομητεία που βρίσκεται στην πολιτεία της Βόρειας Καρολίνας των ΗΠΑ. Σύμφωνα με την απογραφή του 2020, ο πληθυσμός της ήταν 1.129.410, καθιστώντας την την πιο πυκνοκατοικημένη κομητεία της Βόρειας Καρολίνας. Από τον Ιούλιο του 2005 έως τον Ιούλιο του 2006, η κομητεία Γουέικ ήταν η 9η ταχύτερα αναπτυσσόμενη κομητεία στις Ηνωμένες Πολιτείες, με το Κάρι και το Ράλεϊ να είναι οι 8η και 15η ταχύτερα αναπτυσσόμενες κοινότητες, αντίστοιχα.

Η έδρα της κομητείας είναι το Ράλεϊ, το οποίο είναι επίσης η πρωτεύουσα της πολιτείας. Έντεκα άλλες πόλεις βρίσκονται στην κομητεία Γουέικ, η μεγαλύτερη από τις οποίες είναι η πόλη Κάρι, η τρίτη πιο πυκνοκατοικημένη πόλη της περιοχής Research Triangle και ο έβδομος πιο πυκνοκατοικημένος δήμος στη Βόρεια Καρολίνα.

## Γεωγραφία
Σύμφωνα με το Γραφείο Απογραφής των ΗΠΑ, η κομητεία έχει συνολική έκταση 857.02 τετραγωνικών μιλίων (2.219.7 km2), εκ των οποίων τα 834.59 τετραγωνικά μίλια (2.161.6 km2) είναι στεριά και τα 22.43 τετραγωνικά μίλια (58.1 km2) (2.62%) είναι νερό.

Η κομητεία Γουέικ βρίσκεται στη βορειοανατολική κεντρική περιοχή της Βόρειας Καρολίνας, όπου συναντώνται οι περιοχές του Βορειοαμερικανικού Πιεμόντε και της Ατλαντικής Παράκτιας Πεδιάδας. Αυτή η περιοχή είναι γνωστή ως "γραμμή πτώσης" επειδή σηματοδοτεί το υψόμετρο στην ενδοχώρα στο οποίο αρχίζουν να εμφανίζονται καταρράκτες σε ρυάκια και ποτάμια. Ως αποτέλεσμα, το μεγαλύτερο μέρος της κομητείας Γουέικ χαρακτηρίζεται από ήπιους κυματιστούς λόφους που κλίνουν ανατολικά προς την επίπεδη παράκτια πεδιάδα της πολιτείας.

Οι υδάτινες μάζες που βρίσκονται στην κομητεία Γουέικ περιλαμβάνουν το ρυάκι Κράμπτρι, το ρυάκι Γουόλνατ, τον ποταμό Νιούζ, τη λίμνη Κράμπτρι, τη λίμνη Τζόνσον, τη λίμνη Ράλεϊ, τη λίμνη Γουίλερ, τη λίμνη Μπένσον, τη λίμνη Χάρις και τμήματα της λίμνης Φολς και της λίμνης Τζόρνταν.

### Γειτονικές κομητείες

* Κομητεία Γκράνβιλ - βόρεια
* Κομητεία Φράνκλιν - βορειοανατολικά
* Κομητεία Νας - ανατολικά
* Κομητεία Τζόνστον - νοτιοανατολικά
* Κομητεία Χάρνετ - νοτιοδυτικά
* Κομητεία Τσάταμ - δυτικά
* Κομητεία Ντάραμ - βορειοδυτικά

## Παραπομπές


## Εξωτερικοί σύνδεσμοι
* 

Κατηγορία:Κομητείες της Βόρειας Καρολίνας
Μπέρυ Μπέρενσον

Η **Μπερίνθια («Μπέρυ») Μπέρενσον-Πέρκινς** (, 14 Απριλίου 1948 – 11 Σεπτεμβρίου 2001) ήταν Αμερικανίδα ηθοποιός, μοντέλο και φωτογράφος, αλλά και η μοναδική σύζυγος του γνωστού ηθοποιού Άντονι Πέρκινς.

Σκοτώθηκε στις ιστορικών διαστάσεων τρομοκρατικές επιθέσεις της 11ης Σεπτεμβρίου 2001, ως επιβαίνουσα στο αεροσκάφος που έπεσε πάνω στον Βόρειο πύργο του Παγκόσμιου Κέντρου Εμπορίου στη Νέα Υόρκη.

## Οικογένεια
Η Μπέρυ γεννήθηκε στο Μάρεϋ Χιλ του Μανχάταν. Το πλήρες όνομα της μητέρας της ήταν Μαρία-Λουίζα Υβόν Ραντά ντε Βεντ ντε Κέρλορ (*Maria-Luisa Yvonne Radha de Wendt de Kerlor*), αλλά ήταν γνωστή απλώς ως Γκόγκο Σκιαπαρέλι, όντας κόρη της κορυφαίας σχεδιάστριας μόδας Έλσα Σκιαπαρέλι. Ο πατέρας της Μπέρυ, ο Ρόμπερτ Λώρενς Μπέρενσον, ήταν διπλωμάτης που αργότερα στράφηκε στις ναυτιλιακές επιχειρήσεις.

## Παραπομπές


Κατηγορία:Αμερικανοί φωτογράφοι
Κατηγορία:Αμερικανίδες μοντέλα
Κατηγορία:Αμερικανίδες ηθοποιοί κινηματογράφου
Κατηγορία:Άνθρωποι συσχετισμένοι με τις Επιθέσεις της 11ης Σεπτεμβρίου 2001
Αγανόπη

Η **αγανόπη** (λατινική και επιστημονική ονομασία *Aganope*) είναι γένος δικοτυλήδονων φυτών, που ανήκει στην υποοικογένεια ψυχανθή (τα φυτά που δίνουν τα όσπρια).  Σήμερα καταχωρούνται στο γένος 11 είδη, που συναντώνται στη φύση στην Υποσαχάρια Αφρική, τη νότια και τη νοτιοανατολική Ασία, καθώς και στη Νέα Γουινέα.

## Είδη
* *[[Aganope agastyamalayana]]*, M.B.Viswan., Manik. & Tangav.
* *[[Aganope balansae]]* (Gagnep.), L.K.Phan
* *[[Aganope dinghuensis]]* (P.Y.Chen), T.C.Chen & Pedley
* *[[Aganope gabonica]]* (Baill.), Polhill
* *[[Aganope heptaphylla]]* (L.), Polhill
* *[[Aganope impressa]]* (Dunn), Polhill
* *[[Aganope leucobotrya]]* (Dunn), Polhill
* *[[Aganope lucida]]* (Welw. από Baker), Polhill
* *[[Aganope polystachya]]* (Benth.), Thoth. & D.N.Das
* *[[Aganope stuhlmannii]]* (Taub.), Adema
* *[[Aganope thyrsiflora]]* (Benth.) Polhill

## Παραπομπές


Αγανοπη
Ζήσιμος Βιρβίλλης

Ο **Ζήσιμος Βιρβίλλης** (γενν. 1930) ήταν Έλληνας θεολόγος και συγγραφέας, που γεννήθηκε στην Πάτμο.

Σπούδασε στη Θεολογική και τη Φιλοσοφική Σχολή του Πανεπιστημίου Αθηνών. Δίδαξε θρησκευτικά και φιλολογικά μαθήματα στις σχολές Μονίμων και Εφέδρων Αξιωματικών, Αρχικελευστών και Υπαξιωματικών του Βασιλικού Ναυτικού, καθώς και ιταλικά στο Ινστιτούτο Ξένων Γλωσσών «Χριστοφιδάκη» (*Chriss*). Συνεργάσθηκε με τα περιοδικά *Φοίνιξ της Λέρου, [[Η Διάπλασις των Παίδων]], Το χαρούμενο σπίτι, Η Πάτμος, Δωδεκάνησος, Ακτίνες, Δωδεκανησιακόν Αρχείον* και άλλα. Σε αυτά δημοσίευσε άρθρα, παιδικά μυθιστορήματα, μεταφράσεις και μελέτες θρησκευτικού, ιστορικού, λαογραφικού και παιδαγωγικού περιεχομένου. Μερικά έργα του είναι τα εξής:

* *Λαογραφικά της Πάτμου*
* *Ο Γρηγόριος ο Ε΄ και ο Νεοελληνικός Διαφωτισμός*
* *Η χριστιανική οικογένεια και το παιδί*
* *Νέος Οδηγός της Ιεράς Μονής Αγίου Ιωάννου του Θεολόγου Πάτμου*
* *Οδηγός Ιεράς Μονής και Ιερού Σπηλαίου της Αποκαλύψεως*
* *Τα Παραμύθια της Πάτμου*
* *∆ιαβάζοντας με τη Μανούλα*

Ο Βιρβίλλης ετέφρασε μεταξύ άλλων και το γνωστό μυθιστόρημα *[[Ροβινσώνας Κρούσος]]*. Το 1962 ίδρυσε και διεύθυνε τον εκδοτικό οίκο «Παιδικός Παράδεισος». Διετέλεσε γραμματέας της 

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* «Χάρη Πάτση», τόμος 8, σελ. 560

Κατηγορία:Έλληνες θεολόγοι
Κατηγορία:Έλληνες λόγιοι
Πιότρ Ποτέμκιν

Ο **Πιότρ (Πέτρος) Ιβάνοβιτς Ποτέμκιν** (ρώσικα: Пётр Ива́нович Потёмкин, 1617–1700), που γράφεται επίσης **Ποτιόμκιν**, ήταν Ρώσος αυλικός και διπλωμάτης και ''ναμέστνικ'' του Μπόροφσκ κατά τη διάρκεια της βασιλείας των τσάρων Αλέξιου Α΄ και Φεοντόρ Γ΄ . Ήταν βοεβόδας κατά τη διάρκεια του Ρωσοπολωνικού Πολέμου (1654–1667) και κατέλαβε το Λούμπλιν το 1655 και πολιόρκησε το Νιενσάντς και το Νέτεμποργκ το 1656.  Αργότερα έγινε στόλνικ εργαζόμενος ως πρέσβης του τσάρου.

## Υπηρεσία
Ο Ποτέμκιν ηγήθηκε της πρεσβείας στην Ισπανία και τη Γαλλία μεταξύ 1667 και 1668. Αυτή η πρεσβεία εγκαθίδρυσε τακτικές διπλωματικές σχέσεις μεταξύ Ρωσίας και Ισπανίας. Ένα πολύχρωμο πορτρέτο του Πιότρ Ποτέμκιν, του Ισπανού ζωγράφου Χουάν Καρένιο ντε Μιράντα, εκτίθεται στο Μουσείο Πράδο στη Μαδρίτη. Κατά τη διάρκεια της αποστολής του στη Γαλλία, εισήγαγε στο ρωσικό διπλωματικό λεξιλόγιο έναν νέο όρο, τον *αβγκάρντεντ* (Авгардент). Ο όρος σήμαινε «αποσταγμένα οινοπνευματώδη ποτά», ειδικά κονιάκ και αρμανιάκ. Ο Ποτέμκιν τα θεωρούσε επιβλαβή και υποστήριξε την πλήρη απαγόρευση της εισαγωγής τους στη Ρωσία.

Ταξίδεψε στη Βιέννη το 1674 για να συζητήσει κοινές δράσεις εναντίον του Πολωνού βασιλιά Ιωάννη Γ΄ Σομπιέσκι. Ήταν επίσης ο απεσταλμένος του Φεοντόρ Γ΄ στη Γαλλία και την Αγγλία το 1681. Πέθανε το 1700 με το αξίωμα του οκόλνιτσι.

## Θρύλος
Σύμφωνα με τον θρύλο, ο Πιότρ Ποτέμκιν, ως διπλωμάτης, είχε ένα εκκεντρικό αίσθημα εθνικής υπερηφάνειας. Κατά τη διάρκεια των διαπραγματεύσεών του στη Μαδρίτη, επέμενε ο βασιλιάς της Ισπανίας να βγάζει το καπέλο του κάθε φορά που ο Ποτέμκιν ανέφερε τον τίτλο του Τσάρου Όλων των Ρωσιών. Κατά τη διάρκεια της πρεσβείας του στην Κοπεγχάγη, ο Δανός βασιλιάς ήταν άρρωστος και μπορούσε να δεχτεί τον Ποτέμκιν μόνο ξαπλωμένος στο κρεβάτι. Ο Ποτέμκιν επέμενε να φέρουν οι Δανοί ένα δεύτερο κρεβάτι στην αίθουσα και διεξήγαγε όλες τις συνομιλίες ξαπλωμένος, δείχνοντας έτσι την ισότητα μεταξύ των χωρών.

Ο διάσημος Ρώσος πολιτικός πρίγκιπας Γκριγκόρι Ποτέμκιν ήταν μακρινός συγγενής.

## Παραπομπές

## Εξωτερικοί σύνδεσμοι

* 
* Ιστορία των διπλωματικών σχέσεων Ισπανίας-Ρωσίας 

Κατηγορία:Οικογένεια Ποτέμκιν
Κατηγορία:Ρώσοι διπλωμάτες
Ντορμάν

Το **Ντορμάν** (, ) είναι γαλλική κοινότητα στο νομό της Μαρν, στη διοικητική περιοχή του Γκραντ Εστ.

## Παραπομπές


## Εξωτερικοί σύνδεσμοι
* 
*  

Κατηγορία:Κοινότητες της Μαρν
Jack in the Box

Η **Jack in the Box, Inc**. είναι αμερικανική αλυσίδα εστιατορίων γρήγορου φαγητού που ιδρύθηκε στις 21 Φεβρουαρίου 1951 από τον Ρόμπερτ Ο. Πίτερσον στο Σαν Ντιέγκο της Καλιφόρνια, όπου και βρίσκεται η έδρα της. Η αλυσίδα έχει πάνω από 2.200 καταστήματα, εξυπηρετώντας κυρίως τη Δυτική Ακτή των Ηνωμένων Πολιτειών. Τα εστιατόρια της αλυσίδας βρίσκονται επίσης σε μεγάλες αστικές περιοχές εκτός της Δυτικής Ακτής, καθώς και δύο στο Γκουάμ. Η εταιρεία λειτουργούσε επίσης προηγουμένως την αλυσίδα εστιατορίων Qdoba Mexican Grill μέχρι που η Apollo Global Management αγόρασε την αλυσίδα τον Δεκέμβριο του 2017.

Τα φαγητά περιλαμβάνουν μια ποικιλία από τρυφερά κοτόπουλου και τηγανητές πατάτες, μαζί με σάντουιτς με χάμπουργκερ και τσίζμπεργκερ και επιλογές από φαγητά με διεθνή θεματολογία, όπως τάκος και κινέζικα ρολά αυγών.

## Παραπομπές


## Εξωτερικοί σύνδεσμοι

* 

Κατηγορία:Επιχειρήσεις των ΗΠΑ
Κατηγορία:Franchises γρήγορου φαγητού
Ο πειρασμός του Αγίου Αντωνίου (Φλωμπέρ)

***Ο πειρασμός του Αγίου Αντωνίου*** () είναι μυθιστόρημα (ή δραματικό ποίημα σε πεζό λόγο) του Γάλλου συγγραφέα Γκυστάβ Φλωμπέρ, που εκδόθηκε το 1874. Το έργο απεικονίζει ένα συχνά επαναλαμβανόμενο θέμα στην τέχνη και στη λογοτεχνία, ένα επεισόδιο από τη ζωή του Αγίου Αντωνίου, ο οποίος έζησε ως ερημίτης στην αιγυπτιακή έρημο και δέχθηκε επανειλημμένα πειρασμούς από τον Διάβολο, αλλά κατάφερε να αντισταθεί. 

## Συγγραφή
Το 1845, ο Γκυστάβ Φλωμπέρ σε ηλικία 24 ετών συνόδευσε στο μήνα του μέλιτος στην Ιταλία την αδερφή του Καρολίνα και τον σύζυγό της συγγραφέα Εμίλ Αμάρ, παιδικό φίλο του Φλωμπέρ. Στο Παλάτσο Μπάλμπι στη Γένοβα, θαύμασε τον πίνακα που αποδίδονταν τότε στον Πίτερ Μπρίγκελ τον Νεότερο, *Ο* *πειρασμός του Αγίου Αντωνίου* (πλέον θεωρείται έργο μαθητή του), ο οποίος ενέπνευσε το ομώνυμο έργο του. Μέχρι το 1849, ο Φλωμπέρ είχε δημιουργήσει την πρώτη εκδοχή του δράματος και το 1856 τη δεύτερη. Τέλος, το 1874, δημοσιεύτηκε η τρίτη και τελική εκδοχή του κειμένου.

Είναι γραμμένο με τη μορφή θεατρικού σεναρίου και περιγράφει λεπτομερώς μια νύχτα από τη ζωή του Μεγάλου Αντωνίου, κατά την οποία αντιμετωπίζει μεγάλους πειρασμούς.

Το έργο ενέπνευσε τον Γάλλο συμβολιστή ζωγράφο Οντιλόν Ρεντόν, ο οποίος  το 1896 δημοσίευσε μια συλλογή 24 χαρακτικών.

## Υπόθεση
Ο Άγιος Αντώνιος, ανακαλώντας τις έντονες αναμνήσεις του παρελθόντος του, υπόκειται για άλλη μια φορά σε δαιμονικούς πειρασμούς: οράματα λαγνείας, θέλγητρα εξουσίας και ηδονής τον βάζουν σε πειρασμό. 

Μεταξύ άλλων εμφανίζονται η βασίλισσα του Σαβά, ο Μάνης, ο Τερτυλλιανός. Επίσης, ο Πόθος εμφανίζεται ως νεαρή γυναίκα και ο Θάνατος ως ηλικιωμένη και προσπαθούν να πείσουν τον Αντώνιο να ενδώσει στις επιθυμίες του και να αυτοκτονήσει.

Ακόμη πιο ανησυχητική είναι η εμφάνιση του μαθητή του Ιλαρίωνα, ο οποίος του παρουσιάζει «όλους τους θεούς, τις τελετές, τις προσευχές και τους χρησμούς», και υπογραμμίζει τις αντιφάσεις της Αγίας Γραφής. Και όταν, υπό το πρόσχημα της Επιστήμης, ο δαίμονας αποκαλύπτει στον Αντώνιο τα μυστικά του σύμπαντος, ο ερημίτης λαχταρά στιγμιαία να συγχωνευθεί με την ύλη της οποίας αντιλαμβάνεται την εξαιρετική αφθονία. 

Εξασθενημένος από τη νηστεία, την αγρυπνία και την προσευχή και βασανισμένος από αμαρτωλά συναισθήματα και τύψεις, έλκεται από τις παραισθήσεις και βασανίζεται από φιλοσοφικές αμφιβολίες. Αλλά, σε αυτό το σημείο, στον ανατέλλοντα ήλιο, βλέπει το πρόσωπο του Χριστού να λάμπει και αντιστέκεται. 
[μικρογραφία|340x340εσ|Έκθεση Μοντέρνας Τέχνης στο [Μπορντώ, 1895]]

### Οι πειρασμοί που τον βασανίζουν

* Αδυναμία
* Τα Επτά Θανάσιμα Αμαρτήματα
* Οι Αιρεσιάρχες
* Οι Μάρτυρες
* Οι Μάγοι
* Οι Θεοί
* Επιστήμη
* Τροφή
* Πόθος και Θάνατος
* Τα Τέρατα
* Μεταμόρφωση

## Μεταφράσεις στα ελληνικά

* —μτφ. Κώστας Βάρναλης, εκδ. Φέξης, 1914 
* —μτφ. Γιώργος Ξενάριος, εκδ. Ελληνικά Γράμματα, 2006 
## Παραπομπές


Κατηγορία:Γαλλικά μυθιστορήματα
Κατηγορία:Συμβολισμός
Heavy Lifting

Το ***Heavy Lifting*** είναι το τρίτο και τελευταίο άλμπουμ του αμερικανικού rock συγκροτήματος MC5, που κυκλοφόρησε στις 18 Οκτωβρίου του 2024.  Είναι η πρώτη στούντιο κυκλοφορία του συγκροτήματος από το 1971 και το *[[High Time (άλμπουμ, MC5)|High Time]]*. 

## Φόντο
Τον Μάρτιο του 2022, ο κιθαρίστας Γουέιν Κρέιμερ ανακοίνωσε ότι ένα νέο άλμπουμ των MC5 θα κυκλοφορούσε αργότερα μέσα στο έτος, μαζί με μια περιοδεία στις ΗΠΑ με το όνομα *We Are All MC5*.  Αργότερα επιβεβαίωσε ότι το άλμπουμ θα κυκλοφορούσε την άνοιξη του 2024.  Ο Κρέιμερ πέθανε τον Φεβρουάριο του 2024 από καρκίνο του παγκρέατος, καθώς το άλμπουμ πλησίαζε στην ολοκλήρωσή του.  Στο άλμπουμ συμμετέχουν αρκετοί προσκεκλημένοι μουσικοί, συμπεριλαμβανομένων των ντράμερ των MC5, Ντένις Τόμπσον, Slash, Τομ Μορέλο, Γουίλιαμ ΝτουΒαλ και Βέρνον Ριντ.   

## Λίστα κομματιών
 

## Προσωπικό
**MC5**

* Γουέιν Κρέιμερ – φωνητικά, κιθάρες, πλήκτρα, μπάσο, ερμηνεία, ενορχηστρώσεις κόρνων
* Μπραντ Μπρουκς – φωνητικά, φυσαρμόνικα, πλήκτρα, ερμηνεία
* Ντον Γουάς – μπάσο, ερμηνεία
* Βίκι Ραντλ – φωνητικά, μπάσο, κρουστά, ερμηνεία
* Έιμπ Λαμπόριελ Τζούνιορ – ντραμς, ερμηνεία
* Γουίνστον Α. Γουάτσον Τζούνιορ. – ντραμς, ερμηνεία
* Στίβι Σάλας – κιθάρες, ερμηνεία

**Επιπλέον συνεισφέροντες**

* Μπομπ Έζριν – παραγωγή, μίξη
* Ρόμπερτ Βόσγκεν – mastering
* Ντέιβ Γουέι – μηχανική
* Νικόλ Σμιτ – μηχανική
* Τζούλιαν Σανκ – μηχανικός
* Κάιλ Στίβενς – μηχανικός
* Λουκ Ρέινολντς – μηχανικός
* Ράιαν «Τόμπι» Χάιλαντ – μηχανική
* Ματ Μπάιντερ – μηχανική
* Τζέρι Μπέκερ – ηχογράφηση φωνητικών στα "Barbarians at the Gate" και "Hit It Hard"
* Everett Brooks – φώναγμα στο "I Am the Fun (The Phoney)"
* Severine Brooks – φώναγμα στο "I Am the Fun (The Phoney)"
* Τζο Μπέρι – ενορχηστρώσεις για κόρνο
* Τζέισον Φεντερίτσι – φωτογραφία, γραφιστική
* Τζιμ Νιούμπερι – φωτογραφία πορτρέτου Γουέιν Κρέιμερ

## Παραπομπές

## Εξωτερικοί σύνδεσμοι

* ''Heavy Lifting'' στο Discogs (λίστα κυκλοφοριών)

Κατηγορία:Άλμπουμ των MC5
Κατηγορία:Άλμπουμ του 2024
Ερύγγιο το παράλιο

[μικρογραφία|Ερύγγιο το παράλιο (''Eryngium maritimum''), Ποταμός [Επανομή|Επανομής, Νομός Θεσσαλονίκης]]
Το **Ερύγγιο το παράλιο** (*Eryngium maritimum*), με τις κοινές ονομασίες **Γαλανάγκαθο** ή **Γαλανόχορτο**, ανήκει στην οικογένεια των Απιοειδών (Apiaceae) ή Σκιαδοφόρων (Umbelliferae). Αποτελεί είδος ευρέως διαδεδομένο στα παράλια της Μεσογείου και του ανατολικού Ατλαντικού.

## Ετυμολογία
Το όνομα του γένους, *Eryngium* (ηρύγγιο), ενδέχεται να προέρχεται από το αρχαίο ελληνικό ρήμα «ἐρυγγάνω» (ή ἐρεύγομαι), που σημαίνει ρεύομαι (εκβάλλω αέρια από το στόμα). Η ονομασία αυτή οφείλεται στο ότι το φυτό χρησιμοποιούνταν από την αρχαιότητα για τη θεραπεία πεπτικών διαταραχών, όπως ο μετεωρισμός (παγιδευμένα αέρια). Μάλιστα, ο Θεόφραστος και ο Διοσκουρίδης το συνιστούσαν για την αντιμετώπιση του τυμπανισμού.

Το όνομα του είδους, *maritimum*, προέρχεται από τη λατινική λέξη που σημαίνει «θαλάσσιο» και αναφέρεται στο παραθαλάσσιο ενδιαίτημα του φυτού.

## Γεωγραφική κατανομή
Κατανέμεται κατά μήκος των ακτών της Μεσογείου, του ανατολικού Ατλαντικού και της Μαύρης Θάλασσας. Απαντά σε αμμώδεις παραλίες σε ολόκληρη την Ελλάδα.

## Οικολογία
Είναι είδος αμμόφιλο και αποτελεί ένα από τα κυριότερα φυτά των αμμοθινών. Για να ανταπεξέλθει στις αντίξοες συνθήκες του περιβάλλοντος, διαθέτει ένα εκτενές και βαθύ ριζικό σύστημα, που μπορεί να ξεπεράσει σε μήκος το ένα μέτρο. Αυτό του επιτρέπει να ανθίσταται στη δύναμη του ανέμου, απορροφώντας παράλληλα το λιγοστό διαθέσιμο νερό. Επιπλέον, η παχιά και κηρώδης επιδερμίδα του, καθώς και τα ακανθώδη φύλλα και βράκτια, το προστατεύουν από την απώλεια υγρασίας, τη διάβρωση από την άμμο που μεταφέρει ο άνεμος και τη βόσκηση. Τέλος, το γλαυκό-ιώδες χρώμα του βοηθά στην ανάκλαση των ηλιακών ακτίνων, προφυλάσσοντάς το από την υπερβολική εξάτμιση.

## Περιγραφή φυτού
Πρόκειται για πολυετές ποώδες φυτό, δερματώδες και ακανθώδες, με εύρωστο ρίζωμα. Οι βλαστοί του έχουν ύψος 20 έως 60 εκατοστά, είναι διακλαδισμένοι στην κορυφή και παρουσιάζουν γκριζοπράσινο, γλαυκό ή ιώδες χρώμα. Τα φύλλα είναι δερματώδη, παλαμόλοβα και περίβλαστα, με αγκαθωτές απολήξεις και γκριζοπράσινο χρώμα με μπλε ανταύγειες.

Η ταξιανθία είναι ένα συμπαγές σκιάδιο, τοποθετημένο στην κορυφή του στελέχους και στις μασχάλες των φύλλων. Αποτελείται από κυανόλευκα άνθη (2-4 εκ.), τα οποία περιβάλλονται από προστατευτικά αγκαθωτά βράκτια. Η περίοδος ανθοφορίας διαρκεί από τον Ιούνιο έως τον Σεπτέμβριο. Ο καρπός είναι ωοειδές αχαίνιο με επιφανειακά άγκιστρα που διευκολύνουν τη διασπορά του.

## Πηγές

* Παπιομύτογλου Β. 2006, Αγριολούλουδα της Ελλάδας.
* Φυτολογία 2006, Εκδοτική Αθηνών.
* Lafranchis T. & Sfikas G. 2001, Flowers of Greece (Vol. II).
* Strid A. 1980, Φυτά του Ολύμπου. Μουσείο Γουλανδρή Φυσικής Ιστορίας

## Παραπομπές


Κατηγορία:Ελληνική χλωρίδα
Κατηγορία:Σκιαδοφόρα